นายกรัฐมนตรี ตรึงราคาน้ำมันดีเซล ต่อเนื่องให้นานที่สุด ลดภาระประชาชน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวภายหลังการประชุมคณะรัฐมนตรีว่า ได้มีการหารือในหลายประเด็นโดยเฉพาะในประเด็นเรื่องความเป็นอยู่ของประชาชนที่ได้รับผลกระทบจากราคาพลังงานที่ปรับตัวเพิ่มขึ้น โดยกระทรวงการคลังและกระทรวงพลังงาน ได้เตรียมหามาตรการเพื่อรองรับการพยุงราคาน้ำมันดีเซลให้อยู่ไม่เกินลิตรละ 32 บาท โดยยอมรับว่ามีความจำเป็นที่จะต้องพยุงราคาน้ำมันดีเซลเพื่อลบผลกระทบที่จะเกิดขึ้นกับประชาชนให้มากที่สุด โดยจะต้องพิจารณางบประมาณที่มีอยู่และประกาศพยุงราคาเป็นรอบๆ ตามสถานการณ์ราคาน้ำมันโลกที่มีการเปลี่ยนแปลงการลดการจัดเก็บภาษีสรรพสามิต ย่อมมีผลกระทบไปต่อการใช้จ่ายงบประมาณด้านอื่นๆ เพราะเป็นรายได้ของประเทศที่ต้องใช้ ทั้งนี้ ยืนยันต่อมาตรการการพยุงราคาน้ำมันดีเซลอย่างแน่นอน แต่ยังไม่สามารถระบุได้ว่า จะพยุงราคาได้นานแค่ไหน หรือลดลงกี่บาทจากราคาปกติ ซึ่งทุกอย่างต้องเป็นไปตามขั้นตอนและต้องนำเข้าสู่ที่ประชุมคณะรัฐมนตรีในสัปดาห์หน้าเมื่อผู้สื่อข่าวถามถึงกรณีการโฆษณา ของแพลตฟอร์ม ลาซาด้า นายกรัฐมนตรีถามกลับผู้สื่อข่าวว่า รับได้หรือไม่กับกรณีนี้ ถ้ารับไม่ได้ ผมก็รับไม่ได้เหมือนกัน ก็ว่ากันไปตามกฎหมาย